Gandia torna a prorrogar els convenis amb els clubs esportius per donar-los liquiditat
16 febrer 2021

## Gandia torna a prorrogar els convenis amb els clubs esportius per donar-los liquiditat16 febrer 2021Última actualització: 14 juliol 2025

![](../gestion/img/b1299c10845171c4db32879c3274cdf3c906c3b11859f3df7a21999e1bf64da1.jpeg)  
  

La regidora delegada d'Esports, **Lydia Morant**, ha informat que ahir es va celebrar una nova reunió de Consell d'Esports on van participar totes les formacions polítiques amb representació a l'Ajuntament de Gandia a més de representants dels clubs esportius de la ciutat. Durant la primera trobada de l'organisme en 2021, celebrat telemàticament, la regidora ha explicat que s'ha acordat amb els clubs i entitats esportives prorrogar les subvencions ordinàries per a aquest any per tal que es puga efectuar el pagament el més aviat possible igual que es va realitzar el passat any. "_La nostra idea és tornar a aconseguir que els clubs tinguen la seua aportació econòmica a principi de temporada i evitar que patisquen les entitats i els seus treballadors un perjudici per culpa de les restriccions de la pandèmia_".

Morant també va informar que dins del Pla resistir hi ha una línia d'ajudes per al sector esportiu per la qual cosa, clubs, gimnasos i autònoms que es dediquen a l'esport.

D'altra banda, es va informar de les actuacions que es van a realitzar durant aquest any en les instal·lacions i infraestructures esportives al llarg del 2021 i que ascendiran a un total de 700.000 euros. Pel que fa a la partida pressupostària per al present exercici s'ha explicat que ascendirà a 310.000 € i que es mantindrà respecte a l'any 2020.

La Gala de l'Esport d'aquest any també va tenir el seu protagonisme, ja que s'han recollit propostes per començar a treballar en un esdeveniment on esportistes i clubs de Gandia puguen tenir un reconeixement i una participació important durant l'esdeveniment que es realitzarà durant el pròxim mes de novembre.

[Twittear](https://twitter.com/share)